Účastník ZPC	
Meno, priezvisko, titul:	Ľubica Bizíková, PhDr.	
Úsek:	Úsek pre vedu a výskum	
	
Zahraničná pracovná cesta	
Miesto konania – štát, mesto:	Belgicko, Brusel	
Organizátor:	Európska komisia	
Termín:	2.- 4. máj 2012	
Účel:	Účasť na konferencii „Comenius Partnerships – Helping schools team up across Europe“ (Comenius Partnerstvo - podpora partnerskej kooperácie škôl v EU)	
Rokovací jazyk:	AJ	
	
Rámcový program	
Program rokovania bol časovo rozvrhnutý od 8.30 do 19.00 hod. v prvý deň  a od 9.00 do 14.30 hod. druhý deň 
Hlavné body programu 3. 5. 2012:
Plenárne zasadanie
1.	Privítanie a úvod:  Antonio Silva Mendes, riaditeľ Európskej komisie  
                             Androulla Vassiliou, komisárka pre vzdelávanie, kultúru, viacjazyčnosť a mládež, EK
2.	Kľúčová prezentácia:“ Aktuálne výzvy v rámci školského vzdelávania“ - Klaus Hurrelmann a Hertie School of Governance, Nemecko
3.	Kľúčová prezentácia:“ Môže externé partnerstvo priniesť konkrétne zmeny v školách?“ - Paul Collard , výkonný riaditeľ programu Kreativita kultúry a vzdelávanie (CCE), Veľká Británia 
Tematické workshopy
1.	Zmena škôl na učiace sa prostredie v 21. storočí
2.	Zlepšenie kompetencií učiteľa
3.	Školy, ktoré slúžia pre všetkých
4.	Podpora internacionalizácie škôl
Networking (sieťovanie, nadväzovanie kontaktov), prezentácie príkladov dobrej praxe a posterov
Hlavné body programu 4. 5. 2012:
Plenárne zasadanie 
1.	Spätná väzba zo 4 workshopov formou prezentácii
2.	Diskusia z panelistami, odborníkmi a reprezentantmi EK
3.	Záverečná prezentácia predstaviteľov EK - predstavenie aktuálne pripravovaného programu pod názvom Erasmus for all (2014-2020): what's in it for schools (Erasmus pre všetkých: čo predstavuje pre školy).	
Stručný priebeh	
Program Comenius je v EÚ hlavným režimom podpory pre školské vzdelávanie. V rámci programu celoživotného vzdelávania ponúka príležitosť školám, učiteľom a žiakom na všetkých úrovniach vzdelávacieho systému. V súčasnej dobe EÚ podporuje viac ako dvetisíc školských partnerstiev, zahŕňajúce školy z 33 krajín.
Cieľom konferencie bolo prerokovať to, čo robí cezhraničnú spoluprácu medzi školami úspešnou v rámci širšieho kontextu vývoja vzdelávacej politiky a tiež dať účastníkom možnosť nadviazania nových kontaktov pre budúcu spoluprácu.
270 účastníkov z radov učiteľov, riaditeľov škôl a riadiacich predstaviteľov v oblasti vzdelávania z 33 krajín  prispelo k diskusii a navrhovalo ako zlepšiť vzdelávacie prostredie, učenie, kompetencie učiteľov, inkluzívne vzdelávanie a cezhraničnú spoluprácu medzi školami.
V 2 kľúčových prezentáciách zazneli fakty a mnoho inšpiratívnych myšlienok z najnovších výskumných štúdií z oblasti vzdelávania a psychológie zdravia mládeže. Uvediem niektoré z nich: 
-	je evidentná priepasť medzi chlapcami a dievčatami v sociálnych a komunikačných zručnostiach, jednou z výziev pre školy je zaistiť chlapcom možností rozvíjať, resp. trénovať komunikáciu, empatiu, t.j. aby sa chlapci stali sociálne zručnejší, čím sa eliminuje narastajúca agresia, konflikty, nadmerná súťaživosť a podporí sa konsenzuálne správanie, 
-	v školách v rámci kurikula  a tiež mimoškolských aktivít sa ukazuje významná potreba  vytvárať stratégie na podporu psychického a fyzického zdravia, negatívnym javom je nárast tzv. media-bond (na média naviazaných) aktivít mladých, ktoré umožňujú len  úzky rozsah zmyslovej stimulácie, menej rozvíjajú systém životných/spoločenských hodnôt,    
-	škola by mala ponúkať mladým stratégie pre kompetentné a férové jednanie v živote a „pracovnej súťaži“,
-	je extrémne dôležité podporovať kreativitu žiakov– pripravovať nie tých, ktorí prácu budú hľadať, ale tých, ktorí ju budú vytvárať (odporúčaný bol model: kvalifikácia = penzum základných vedomostí spojených so zručnosťami + kreativita + schopnosť spolupráce + participácia + pružnosť).
Workshopy
1.	zameraný na výzvy, pred ktoré sú postavené školy - prispôsobiť sa meniacemu sa prostrediu pri príprave mladých ľudí na ich budúci život, ako ich efektívne motivovať, zapojiť do procesu prostredníctvom participatívnej demokracie za pomoci komunikačných technológií vo výučbe a učení, sociálnych sietí...,
2.	zameraný na rôzne spôsoby podpory vzdelávania učiteľov a to od počiatočného vzdelávania až po kontinuálny rozvoj v svojej pedagogickej kariére, vzdelávanie učiteľov, ich profesijný rozvoj môže mať mnoho podôb: externé kurzy, vzájomné učenie, tímová výučba, výskumné projekty, kontakty s učiteľmi v iných školách, účasť v projektoch rozvoja školy, prostredníctvom koučovania,
3.	zameral sa na prístupy, ktoré by mohli inšpirovať školu k efektívnej učiacej sa komunite pre všetky deti bez ohľadu na ich zázemie a schopnosti,  čo znamená viac individuálny prístup vo vzdelávaní, efektívnu podporu vzdelávania, bezproblémovú spoluprácu s ďalšími službami a zainteresovanými zložkami,
4.	zameral sa na internacionalizáciu školy, ktorá môže pomôcť študentom zlepšiť ich jazykové zručnosti, naučiť ich  spolupracovať s rovesníkmi z iných krajín a stať sa svetovými občanmi. 
V závere konferencie boli predstavené (stále ešte diskutované) zmeny sústredené pod programom  „Erasmus for all: what's in it for schools“ plánovaný na roky 2014 -  2020. Podľa informácii bude založený na 3 princípoch, definovaných ako nadnárodné učiace sa mobility, inštitucionálna kooperácia v oblasti inovácií a dobrých praktík a podpora reforiem v oblasti politík. Návrh nového programu nahradí, resp. sústredí všetkých súčasných sedem existujúcich programov. Tým by sa mala sa zvýšiť účinnosť a dostupnosť grantov.	
Odporúčania a závery	
Podpora celoživotného vzdelávania v EU vychádza z predpokladu, že investície do vzdelávania a odbornej prípravy je kľúčom k uvoľneniu potenciálu ľudí, bez ohľadu na ich vek alebo prostredie. To im pomáha zvýšiť ich osobný rozvoj, získať nové zručnosti a zvýšiť ich pracovné vyhliadky, preto je veľmi dôležité využívať možnosti, ktoré EK ponúka. 	
Očakávaný prínos	
Hlavným prínosom účasti na konferencii je získanie prehľadu o možnostiach podpory celoživotného vzdelávania zo strany EK a budúcich plánoch v tejto oblasti, ktoré by sme mali reflektovať v našom vzdelávaní. Okrem mňa sa konferencie zúčastnili za Slovensko aj 4 učitelia, z toho jeden riaditeľ školy a reprezentantka národnej agentúry, ktorí mali možnosť vyjadriť svoje stanoviská  z uhla pohľadu svojej pôsobnosti a v konečnom dôsledku budú môcť využiť získané informácie pre zvýšenie kvality vzdelávania v našich školách.  	
Prehľad prinesenej dokumentácie a miesto jej uloženia	
Podrobnejšie informácie sa nachádzajú na: http://ec.europa.eu/education/erasmus-for-all/	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracovala: PhDr. Ľubica Biziková	
Dátum:  14. 5. 2012	
Správu schválil: doc. PaedDr. Viliam Kratochvíl, PhD.